Ντερβίς Έρογλου

Ο Ντερβίς Έρογλου (τουρκικά: Derviş Eroğlu, 7 Μαρτίου 1938 - ) είναι Τουρκοκύπριος πολιτικός της de facto, μη αναγνωρισμένης διεθνώς ΤΔΒΚ. Αναδείχθηκε νικητής των «προεδρικών εκλογών» τον Απρίλιο 2010, ενώ νωρίτερα είχε διατελέσει «πρωθυπουργός». Είναι πρόεδρος του Κόμματος Εθνικής Ενότητας. Είναι παντρεμένος με 4 παιδιά και 3 εγγόνια.

 Πολιτική σταδιοδρομία 
Γεννήθηκε στην Αμμόχωστο της Κύπρου το 1938. Σπούδασε ιατρική στο πανεπιστήμιο της Κωνσταντινούπολης. Το 1976 έγινε βουλευτής και το 1976 μέλος της Τουρκικής Ομοσπονδίας της Βόρειας Κύπρου. Την περίοδο 1976-1977 υπηρέτησε ως Υπουργός Παιδείας, Πολιτισμού, Νεολαίας και Αθλητισμού. Το Νοέμβριο του 1983 έγινε μέλος της de facto Συντακτικής Συνέλευσης. Διορίστηκε στην πρωθυπουργία σε 4 κυβερνήσεις της ΤΔΒΚ, από το 1985 ως το 1994 και από το 1996 ως το 2004. Την περίοδο από το 1994 ως το 1996 ήταν αρχηγός της αντιπολίτευσης. Στις 21 Νοεμβρίου του 2005 ο Έρογλου παραιτήθηκε από την ηγεσία του κόμματός του, για να δώσει τόπο στο "νέο αίμα". Το Νοέμβριο του 2008 επανεξελέγη στην προεδρία του κόμματος.

Το κόμμα του ηττήθηκε από το Ρεπουμπλικανικό Τουρκικό Κόμμα στις αποκαλούμενες εκλογές του 2004. Το UBP κέρδισε ξανά την πλειοψηφία των εδρών στην Βουλή στις εκλογές που διεξήχθησαν στις 19 Απριλίου του 2009in.gr, Αυτοδυναμία εξασφάλισε ο Ντερβίς Έρογλου στα Κατεχόμενα, 20 Απριλίου 2009. με ποσοστό της τάξεως του 44% επί του συνόλου των ψήφων.Υποβολή παραίτησης από Σογιέρ, Σημερινή, 22 Απριλίου 2009. Σε δηλώσεις του, ο Έρογλου τάχθηκε υπέρ της συνέχισης των συνομιλιών για το ΚυπριακόΚαθημερινή, Υπέρ της συνέχισης των συνομιλιών για το Κυπριακό Ζήτημα ο Έρογλου, 23 Απριλίου 2009.. Την 1η Μαΐου του 2009 έλαβε εντολή σχηματισμού κυβέρνησης από τον πρόεδρο, Μεχμέτ Αλί Ταλάτ.

 Εκλογή στην προεδρία 2010 
Στις 18 Απριλίου 2010 κέρδισε τις αμφισβητούμενες προεδρικές εκλογές από τον πρώτο γύρο, με ποσοστό της τάξεως του 50,37% έναντι 42,84% για τον Μεχμέτ Αλί Ταλάτ.Καθημερινή, Νίκη Έρογλου στα Κατεχόμενα, 18-04-2010. Ανέλαβε καθήκοντα στις 23 Απριλίου 2010.

 Δείτε επίσης 
 Μουσταφά Ακιντζί

 Παραπομπές 

Κατηγορία:Ηγέτες κρατών μη αναγνωρισμένων διεθνώς
Κατηγορία:Τουρκοκύπριοι πολιτικοί